സ്ലേവ് ജനസിസ്

2018 ൽ 65ാമത് ദേശീയ ചലച്ചിത്ര പുരസ്‌കാരങ്ങളിൽ മികച്ച നരവംശ ശാസ്ത്ര  ഡോക്യുമെന്ററിക്കുള്ള പുരസ്കാരം ലഭിച്ച കഥേതര ചിത്രമാണ്  'സ്ലേവ് ജനസിസ്'.
വയനാട്ടിലെ പണിയ ആദിവാസി വിഭാഗത്തിന്റെ കഥ പറയുന്ന ഈ ചിത്രം പണിയരുടെ തനതായ കലാരൂപത്തിലൂടെ ഒരു സാമൂഹിക പശ്ചാത്തലത്തെ  രേഖപ്പെടുത്തുന്നു. അനീസ് മാപ്പിളയാണ് സംവിധായകൻ.

ഇഞ്ചിപ്പാടങ്ങളിലെ തൊഴിൽ ചൂഷണവും പോക്‌സോ ചുമത്തപ്പെട്ടവരുടെ വ്യഥയും പ്രതിപാദിക്കുന്ന ഈ ചിത്രം പനമരം, ചേകാടി, ഏച്ചോം, വള്ളിയൂർക്കാവ്, കെല്ലൂർ, അപ്പപ്പാറ, ഇടിയംവയൽ കോളനികളിലും കർണാടകയിലെ കൂർഗ്, ഹൻസൂർ തുടങ്ങിയ ഇടങ്ങളിലെ ഇഞ്ചിപ്പാടങ്ങളിലുമായിരുന്നു ചിത്രീകരിച്ചത്. കൽപ്പറ്റ ഫിലിം ഫ്രറ്റേണിറ്റിയുടെ ബാനറിൽ പൂർത്തിയാക്കിയ ചിത്രത്തിന്റെ ഛായാഗ്രഹണവും എഡിറ്റിംഗും നിർവ്വഹിച്ചത് അനീസ് തന്നെയാണ്.
നിർമ്മാണം
സിംഗപ്പൂരിലെ ബാംഗ് പ്രൊഡക്ഷൻ കമ്പനി, ഡവലപ്‌മെന്റ് ഗ്രാന്റായി അനുവദിച്ച 2000 ഡോളറും വിബ്ജിയോർ ഫിലിം മേക്കർ ഫെലോഷിപ്പിന് ലഭിച്ച തുകയുമാണ് നിർമ്മാണത്തിനുപയോഗിച്ചത്. കെ.എഫ്.എഫിലൂടെയുള്ള ക്രൗഡ് ഫണ്ടിംഗും നിർമ്മാണത്തിൽ സഹായകമായി.https://malayalam.oneindia.com/news/kerala/national-award-spl-story-impotant-197496.html
പുരസ്കാരങ്ങൾ
 2018 ൽ മികച്ച നരവംശ ശാസ്ത്ര  ഡോക്യുമെന്ററിക്കുള്ള ദേശീയ ചലച്ചിത്ര പുരസ്‌കാരം

അവലംബം

പുറം കണ്ണികൾ
 വെബ് സൈറ്റ്

വർഗ്ഗം:മികച്ച ഡോക്യുമെന്ററിക്കുള്ള ദേശീയ പുരസ്കാരം നേടിയ ചിത്രങ്ങൾ